যশোর প্রতিনিধি : স্বাদীনতা দিবস উপলক্ষে শার্শার কাশিপুরে বীর শ্রেষ্ট্র শেখ নুর মোহাম্মদের সমাধিস্থলে পুষ্পস্তবক অর্পন, সশস্ত্র সালাম প্রদান ও দোয়া মাহফিল অনুষ্ঠিত হয়েছে। উপজেলা প্রশাসনের উদ্দোগে শার্শায় ও পৌর সভার উদ্দোগে বেনাপোলে বিভিন্ন কর্মসূচির মধ্য দিয়ে স্বাধীনতা দিবস পালিত হয়েছে। দুপরের দিকে শার্শায় মুক্তিযোদ্ধাদের সংবর্ধনা দিয়েছে উপজেলা প্রশাসন। সকালের প্রথম প্রহরে কাশিপুরে বীর শ্রেষ্ট্র শেখ নুর মোহাম্মদের সমাধিস্থলে পুুষ্পস্তবক অর্পন ও সশস্ত্র সালাম প্রদান করেন বিজিবির ৪৯ ব্যাটালিয়নের উপ-অধিনায়ক মেজর নজরুল ইসলাম। এসময় নুর মোহাম্মদের পরিবারের সদস্যরা উপস্থিত ছিলেন। এদিকে উপজেলা প্রশাসনের আয়োজনে শার্শা ষ্টেডিয়ামে ও পৌর সভার আয়োজনে বেনাপোল বলফিল্ড মাঠে বীর শহীদদের স্বরণে জাতীয় পতাকা উত্তোলন, নিরবতা পালন, ক্রিড়া ও সাংস্কৃতিক অনুষ্ঠান অনুষ্ঠিত হয়। দুপরের দিকে শার্শায় মুক্তিযোদ্ধাদের সংবর্ধনা দেন উপজেলা প্রশাসন। উপজেলা নির্বাহী অফিসার পুলক কুমার মন্ডলে সভাপতিত্বে প্রধান অতিথি ছিলেন মুক্তিযোদ্ধা শাহ আলম, বিশেষ অতিথি হিসেবে বক্তব্য রাখেন সাংসদ শেখ আফিল উদ্দিন। এসময় বক্তব্য রাখেন উপজেলা চেয়ারম্যান মুক্তিযোদ্ধা সিরাজুল ইসলাম মঞ্জু, উপজেলা সহকারী কমিশনার (ভূমি) আবদুল ওয়াদুদ, শার্শা থানার অফিসার ইনচার্জ এম মশিউর রহমান, উপজেলা, ভাইচ চেয়ারম্যান মেহেদী হাসান, মহিলা ভাইচ চেয়ারম্যান আলেয়া ফেরদৌস, শার্শা উপজেলা আওয়ামীলীগের সাধারণ সম্পাদক আলহাজ্ব নূরুজ্জামান, ডেপুটি মুক্তিযোদ্ধা কমান্ডার নাসির উদ্দিন প্রমুখ।